Ξένη Παρέμβαση στην
Κοινότητα

Πώς να καταγγέλλετε απειλές και εκφοβισμό από ξένες κυβερνήσεις

**FACTSHEET / March 2023** **afp.gov.au**

**Εισαγωγή**

## Η ξένη παρέμβαση αντιπροσωπεύει μια σοβαρή απειλή για τον λαό, την κυριαρχία και την ασφάλεια της Αυστραλίας και την ακεραιότητα των εθνικών θεσμών μας. Οι απειλές ξένης παρέμβασης δεν περιορίζονται μόνο σε ένα τομέα της Αυστραλιανής κοινότητας, ούτε διαπράττονται από μόνο ένα εθνικό κράτος. Εχθρικοί παράγοντες ξένων κρατών (χωρών που αναλαμβάνουν εχθρική δραστηριότητα εναντίον άλλων χωρών) δημιουργούν και επιδιώκουν ευκαιρίες να επηρεάσουν τους Αυστραλούς υπεύθυνους λήψης αποφάσεων σε όλα τα κυβερνητικά επίπεδα και σε φάσμα τομέων, που συμπεριλαμβάνουν: δημοκρατικούς θεσμούς· εκπαίδευση και έρευνα· μέσα ενημέρωσης και επικοινωνίες· κρίσιμες υποδομές· και, σημαντικά, τις πολιτισμικά και γλωσσικά διαφορετικές (CALD) κοινότητές μας.

**Ξένη Παρέμβαση στην Κοινότητα**

## Ξένη παρέμβαση στην κοινότητα ορίζεται ως απειλές και εκφοβισμός υπό τη διεύθυνση, την εποπτεία ή τη χρηματοδότηση ξένων κυβερνήσεων και έχει ως στόχο τις CALD κοινότητες για να προκαλέσει βλάβη και να επηρεάσει τον πολυπολιτισμικό τρόπο ζωής της Αυστραλίας. Ξένες κυβερνήσεις ενδέχεται να παρέμβουν σε κοινότητες για διάφορους σκοπούς:

* για να αποσιωπήσουν την κριτική των εξωτερικών και εσωτερικών πολιτικών της ξένης κυβέρνησης
* για να παρακολουθούν τις δραστηριότητες (στο διαδίκτυο και εκτός διαδικτύου) των μελών των CALD ομάδων
* για να προάγουν τις απόψεις και τις πολιτικές της ξένης κυβέρνησης
* για να αποκτήσουν πληροφορίες προς όφελος της ξένης κυβέρνησης
* για να επηρεάσουν τις απόψεις και τις γνώμες του ευρύτερου πληθυσμού.

**Η ξένη παρέμβαση στην κοινότητα μπορεί να πάρει πολλές μορφές**

## Που συμπεριλαμβάνουν:

* Επίθεση ή απειλή επίθεσης
* Εκβιασμό
* Απαγωγή, παράνομη κράτηση ή στέρηση της ελευθερίας
* Καταδίωξη ή ανεπιθύμητη φυσική ή ηλεκτρονική παρακολούθηση
* Εξαναγκασμό ενός ατόμου απειλώντας την οικογένεια ή τους συνεργάτες του στο εξωτερικό για να το αναγκάσουν να συμμορφωθεί
* Διαδικτυακές εκστρατείες παραπληροφόρησης μέσω μέσων κοινωνικής δικτύωσης για τη δυσφήμιση ενός ατόμου ή μιας ομάδας.

## Σημαντικά, για να θεωρηθεί ξένη η παρέμβαση στο πλαίσιο του περί Ποινικού Κώδικα Νόμου (Κοινοπολιτειακό) 1995 [Criminal Code Act 1995 (Cth)], η δραστηριότητα πρέπει να είναι συνδεδεμένη με μια ξένη κυβέρνηση ή τον εξουσιοδοτημένο εκπρόσωπό της. Για την αξιολόγηση της εγκληματικότητας, οι φορείς επιβολής του νόμου μπορεί, επίσης, να λάβουν υπ’ όψη αδικήματα σε Πολιτείες ή Επικράτειες της Αυστραλίας.

**Ποιος είναι στον στόχο;**

## Ξένες κυβερνήσεις μπορεί να βάλουν στον στόχο:

* Πρώην ή τωρινούς υπηκόους που διαμένουν στην Αυστραλία
* Πολιτικούς ακτιβιστές και ακτιβιστές ανθρωπίνων δικαιωμάτων
* Αντιφρονούντες
* Δημοσιογράφους
* Πολιτικούς αντιπάλους
* Θρησκευτικές ή εθνοτικές μειονοτικές ομάδες.

**Τι μπορώ να κάνω για να βοηθήσω;**

## Μολονότι όλες οι καταγγελίες ξένης παρέμβασης στην κοινότητα δεν θα προκαλέσουν μια έκδηλη απόκριση από την AFP [Ομοσπονδιακή Αστυνομία της Αυστραλίας] κάθε καταγγελία συμβάλλει στη οικοδόμηση μιας εικόνας αναδυόμενων ζητημάτων.

## Τυχόν ανησυχίες και/ή περιστατικά ξένης παρέμβασης στην κοινότητα, μπορούν να καταγγέλλονται στην Τηλεφωνική Γραμμή Εθνικής Ασφάλειας (NSH).

* Η NSH λειτουργεί 24 ώρες την ημέρα, 7 ημέρες την εβδομάδα και είναι το κεντρικό σημείο επικοινωνίας για καταγγελίες ανησυχιών για πιθανή ξένη παρέμβαση στην κοινότητα.
* Οι τηλεφωνητές της NSH θα γνωρίζουν τι να κάνουν με τις πληροφορίες που παρέχετε και, όπου αρμόζει, θα τις διοχετεύσουν στις υπηρεσίες επιβολής του νόμου και ασφάλειας για αξιολόγηση.
* Οι τηλεφωνητές της NSH λαμβάνουν κάθε κλήση στα σοβαρά και εκτιμούν όλες τις πληροφορίες που λαμβάνουν.
* Γνωρίζουμε ότι η καταγγελία ενός ζητήματος που προκαλεί ανησυχία μπορεί να είναι ένα μεγάλο βήμα. Λαμβάνουμε το δικαίωμά σας στην ιδιωτικότητα σοβαρά. Παρακαλούμε, πείτε στον τηλεφωνητή εάν θέλετε να παραμείνετε ανώνυμοι.
* Λόγω της ευαίσθητης φύσης των πληροφοριών, δεν θα λάβετε ενημέρωση της έκβασης της κλήσης ή του email σας.

## Οι πληροφορίες που παρέχετε μπορεί να είναι το χαμένο κομμάτι που χρειάζεται η AFP για να βοηθήσει στην πρόληψη ξένης παρέμβασης στην κοινότητα.

## Υπάρχουν διάφοροι τρόποι επικοινωνίας με την NSH:

* **Καλέστε: 1800 123 400**
	+ Από εκτός Αυστραλίας: (+61) 1300 123 401
	+ Για χρήστες Τυλέτυπου [TTY] (χρήστες με προβλήματα ακοής): 1800 234 889
	+ **Εάν χρειάζεστε διερμηνέα, παρακαλούμε καλέστε την Υπηρεσία Μετάφρασης και Διερμηνείας στο 131 450 και ζητήστε να καλέσει την Τηλεφωνική Γραμμή Εθνικής Ασφάλειας**
* **Μήνυμα στο Κινητό**
	+ Παρακαλούμε στείλτε τις πληροφορίες σας μέσω μηνύματος κειμένου στο 0429 771 822
* **Email**
	+ Παρακαλούμε στείλτε τις πληροφορίες σας μέσω email στη διεύθυνση: hotline@nationalsecurity.gov.au
* **Ταχυδρομικώς:**
	+ Παρακαλούμε στείλτε τις πληροφορίες σας στη διεύθυνση:

National Security Hotline
Department of Home Affairs
PO Box 25
Belconnen ACT 2616

**Άλλοι τρόποι καταγγελίας**

Μπορείτε, επίσης, να καταγγέλλετε τις ανησυχίες σας μέσω φάσματος άλλων μέσων όπου αρμόζει.

* eSafety βοηθά στην απομάκρυνση σοβαρά βίαιου διαδικτυακού περιεχομένου. Μπορείτε να καταγγέλλετε σοβαρή διαδικτυακή κακοποίηση στον Επίτροπο eSafety στη διεύθυνση [esafety.gov.au/report](http://www.esafety.gov.au/report).
* Εάν αισθάνεστε **απειλούμενοι ή ανασφαλείς** με οποιονδήποτε τρόπο, μπορείτε να επικοινωνήσετε με**:**
	+ **Την αστυνομία - στο 000 για άμεσες απειλές**
	+ **Την αστυνομία - στο 13 14 44 για την παρουσία της αστυνομίας σε περιστατικά μη απειλητικά για τη ζωή.**
* Μπορείτε να καταγγείλετε ένα Κοινοπολιτειακό ποινικό αδίκημα στην AFP μέσω διαδικτυακού εντύπου Καταγγελίας Κοινοπολιτειακού Ποινικού Αδικήματος [Report a Commonwealth Crime] στη διεύθυνση [forms.afp.gov.au/online\_forms/report\_a\_crime](https://forms.afp.gov.au/online_forms/report_a_crime). Για περισσότερες πληροφορίες για το τι αποτελεί ποινικό αδίκημα, παρακαλούμε δείτε [afp.gov.au/contact-us/report-commonwealth-crime#What-is-a-Commonwealth-crime](https://www.afp.gov.au/contact-us/report-commonwealth-crime#What-is-a-Commonwealth-crime).

• Οποιοδήποτε μέλος της κοινότητας μπορεί να καταγγέλλει ύποπτη κατασκοπεία ή δραστηριότητες ξένης παρέμβασης μιλώντας απευθείας σε ένα μέλος της AFP (συμπεριλαμβανομένης της Ομάδας Κοινοτικής Διασύνδεσης της AFP).

# Τι μπορώ να περιμένω από την καταγγελία ξένης παρέμβασης στην κοινότητα;

Η AFP δεν μπορεί να διερευνήσει κάθε καταγγελία ξένης παρέμβασης στην κοινότητα. Κάθε κλήση στη NSH ή καταγγελία ποινικού αδικήματος αξιολογείται ανάλογα με τη περίπτωση για να προσδιοριστεί εάν μπορεί να θεωρηθεί ποινικό αδίκημα. Τα αποτελέσματα υποβολής καταγγελίας περιλαμβάνουν:

* Μπορεί να μην υπάρχει καμία απόκριση, διότι το ζήτημα δεν πληροί ένα νομοθετικό όριο ώστε η αστυνομία να αναλάβει δράση
* Η AFP μπορεί να διεξαγάγει έρευνα
* Μία άλλη αστυνομική υπηρεσία ή κυβερνητικός φορέας μπορεί να διαχειριστεί το θέμα.

Για αδικήματα που συμβαίνουν εκτός Αυστραλίας, ισχύουν περιορισμοί δικαιοδοσίας.

**Τύποι απειλών**

## Εάν απειλείστε αυτοπροσώπως

* Καταγράψτε ή καταχωρίστε την απειλή ακριβώς όπως σας κοινοποιήθηκε.
* Καταχωρίστε όσο το δυνατόν περισσότερες λεπτομέρειες που περιγράφουν το πρόσωπο που σας απείλησε (όνομα, φύλο, ύψος, βάρος, χρώμα μαλλιών και ματιών, φωνή, ενδυμασία ή τυχόν άλλα διακριτικά χαρακτηριστικά).
* Καταγγείλετε την απειλή στην αστυνομία.

## Εάν απειλείστε στο τηλέφωνο

* Εάν είναι δυνατόν, υποδείξτε σε άλλους πλησίον να ακούσουν και να ειδοποιήσουν την αστυνομία.
* Ηχογραφήστε την κλήση εάν είναι δυνατόν.
* Καταγράψτε την ακριβή διατύπωση της απειλής.
* Αντιγράψτε τυχόν πληροφορίες από την ηλεκτρονική οθόνη του τηλεφώνου.
* Να είστε διαθέσιμος για να συζητήσετε τις λεπτομέρειες με την αστυνομία.

## Εάν απειλείστε μέσω ηλεκτρονικών μέσων που συμπεριλαμβάνουν μήνυμα κειμένου, άμεσο/ιδιωτικό μήνυμα, μέσα κοινωνικής δικτύωσης ή email

* Μην διαγράφετε τα μηνύματα.
* Εκτυπώστε, φωτογραφίστε, πάρτε στιγμιότυπο οθόνης ή αντιγράψτε τις λεπτομέρειες του μηνύματος (τίτλο, ημερομηνία, ώρα, αποστολέα, κ.λπ). Βεβαιωθείτε ότι αποθηκεύετε ή παίρνετε στιγμιότυπο οθόνης των μηνυμάτων που είναι σχεδιασμένα να είναι προσωρινά.
* Ειδοποιήστε την αστυνομία αμέσως μόλις λάβετε μια απειλή.
* Φυλάξτε όλα τα ηλεκτρονικά τεκμήρια.

Για να προστατευθείτε από αυτούς τους τύπους απειλών, ακολουθήστε αυτές τις συμβουλές:

• Μην ανοίγετε ηλεκτρονικά μηνύματα ή επισυνάψεις από άγνωστους αποστολείς

• Μην επικοινωνείτε στα μέσα κοινωνικής δικτύωσης με άγνωστα ή ανεπιθύμητα άτομα

• Βεβαιωθείτε ότι οι ρυθμίσεις ασφάλειας στις συσκευές/στους λογαριασμούς σας είναι στο ανώτατο επίπεδο προστασίας

• Οι δράστες στον κυβερνοχώρο μπορούν να θέσουν σε κίνδυνο τις ηλεκτρονικές συσκευές σας και να
 εκθέσουν προσωπικά στοιχεία

• Επικοινωνήστε αμέσως με τα χρηματοπιστωτικά ιδρύματά σας για να προστατέψετε τους
 λογαριασμούς σας από πλαστοπροσωπία

• Χρησιμοποιείτε δυνατούς κωδικούς πρόσβασης και μην χρησιμοποιείτε τους ίδιους κωδικούς για πολλαπλούς
 ιστότοπους

• Βεβαιωθείτε ότι οι εφαρμογές προστασίας από ιούς και κακόβουλα λογισμικά είναι ενημερωμένες

• Εφαρμόστε ενημερώσεις συστήματος και λογισμικού όπως απαιτείται

• Εφαρμόστε επαλήθευση ταυτότητας δύο παραγόντων

• Δημιουργείτε τακτικά αντίγραφα ασφαλείας δεδομένων

• Ασφαλίστε την κινητή συσκευή σας

• Αναπτύξτε τη σκέψη και την επίγνωση Ασφάλειας στον Κυβερνοχώρο

• Για περισσότερες πληροφορίες, επισκεφθείτε τη διεύθυνση cyber.gov.au.